Prins Henrik har aldrig været bleg for at klæde sig ud og stå for underholdende indslag, og til en middag med Verdensnaturfonden gav han den som panda

Du kan se hele programmet om prinsgemalen i onsdag klokken 20 på TV 2 Play og TV 2.

Det er muligt, at han bor på et slot og bærer den fine titel 'prinsgemal', men det stopper ikke prins Henrik i at bryde lidt med den fine etikette og kaste sig ud i skøre indslag.

Besøg på Christiania eller udklædt som panda

Den snart 80-årige prinsgemal er nemlig ikke for fin til at tage en tur på Christiania, sejle ved Aarhus i bar mave eller for den sags skyld klæde sig ud som panda.

I programserien 'Prins Henrik 80 år – når skæbnen forpligter’, der vises på TV 2 d.4. og 11. juni kl. 20 kan du få et unikt indblik i prins Henriks liv, hvor både han, dronningen, hans to sønner og en række venner og bekendte er med til at tegne et portræt af Danmarks snart 80-årige prinsgemal.

Spasmager, der gerne klæder sig ud eller laver forsvindingsnummer

I programmet bliver alvorlige såvel som morsomme emner taget op, blandt andet prinsgemalens store glæde ved at finde på sjove og skøre indslag.

- Han (prins Henrik, red.) er også en spasmager, det hele skal ikke være 100 procent stift og forudsigeligt. Der er visse ting, hvor det er protokol, hvor der overhovedet ikke røres ved noget. Men kan han se sit snit til en lille overraskelse, ikke nødvendigvis improviseret - det kan godt være forberedt, så lader han gerne et program blive overrasket af en uventet optræden. Han kan være udklædt eller også bare lave et lille Houdini-forsvindingsnummer og så dukke op et helt andet sted, fortæller prins Joachim i programmet.

En sådan "uventet" optræden får man flere eksempler på i programmet, for eksempel da han udklædt som panda underholder gæsterne til en middag med Verdensnaturfonden.

Se hvordan det forløber i klippet ovenfor.